21ê êlule de dewa Zorava ya qezaya Sûrî ya Amedî de tebervejîyayîşê kuçeyan ame îlankerdene û dekewtiş û vejîyayîşê dewe ame qedexekerdene. Wextê sereştişan de hêzanê dewlete çeke dart şarî û keyeyî serûbin kerdî.
Badê sereştişî Fermandarîya Cendirmeyan a Sûrî semedê îfadeyî veng da çar kesan û eynî roje saetanê şanî de ê destbend kerdî.
Dîya zanayene ke Tacettin Kardaş, Cahit Eren, Mursel Bahtiyar û Hayrettin Kardaş ê ke bi ''gerreyê bêesilî' keyeyê înan ameyî sereştene û ameyî destbendkerdene, demê nezaretî yê înan heta roja yewşemeyî ame dergkerdene.
